  Виталий Пронин Элькунмылэн Общественной палатаез выльдӥськоз вуоно арын январь толэзе. Тӧро Александр Бречалов выляз палатае юнматӥз 16 муртэ. Пусйыны кулэ: Общественной палатае пыре 48 мурт. Выль составзэ юнматыку, отчы быдэн 16 ёзчиен ӵекто элькунлэн Тӧроез но Кун Кенешысь депутатъёс, эшшо 16-ез шеде, нимысьтыз конкурс пыр потыса. Тӧро ӵектӥз мыло-кыдо, визьмо калыклы юрттыны дась адямиосты. Соос ваньзы пырисько пӧртэм калык огазеяськонъёсы. Тодо, маин уло-шокало элькунамы улӥсьёс, кыӵе ужпумъёс соосты сюлмаськыто. Общественной палаталэн ужаз пыриськыса, соос лэчыт ужпумъёсты сэрттозы, калыклэсь сюлмаськонъёссэ вылӥ кивалтӥсьёс дӥнёзь вуттозы. Тӧро юнматӥз таӵе адямиосты: Владимир Байметов - «Удмурт Кенеш» огазеяськонлэн ёзчиез;Ольга Бускина - элькунысьтымы покчиослэсь но егитъёслэсь движенизэс азинтонъя центрлэн кивалтӥсез; Пётр Ёлкин - Россиысь Суредасьёслэн огазеяськонзылэн ёзчиез;Рашид Хуснутдинов - Россиысь юристъёслэн огазеяськонзылэн Удмуртиысь ёзэзлэн исполкомезлэн кивалтӥсез;Ольга Чураева – Россиысь инкуазез утёнъя огазеяськонлэн Удмуртиысь ёзаз пырись;Игорь Быков - ветеранъёслэн «Боевое братство» огазеяськонзылэн ёзчиез;Максим Воробьёв - Россиысь инвалидъёслэн огазеяськонзылэн Удмуртиысь ёзэзлэн кивалтӥсез;Нафис Ихсанов - элькунысьтымы муфтийлэн воштӥсез; Елена Капитоненко - Удмуртиысь Журналистъёслэн огазеяськонзылэн кивалтӥсез; Энвиль Касимов - Россиысь театр удысын тыршисьёслэн огазеяськонзылэн Удмуртиысь ёзаз пырись;Викторин митрополит - Ижысь но Удмурт епархиысь архиерей;Константин Труфанов - «Деловая Россия» огазеяськонлэн Удмуртиысь ёзаз пырись;Иван Черезов - Россиысь мугорез кыдатонъя но спортъя «Динамо» обществолэн ёзчиез;Михаил Черемных - Россиысь ляб кылӥсьёслэн огазеяськонзылэн Удмуртиысь ёзаз пырись; Владимир Черников - Ву вылын шуге-леке шедемъёслы юрттонъя элькун обществолэн кенешезлэн кивалтӥсез;Степан Чирков - Россиысь студентъёслэн отрядзылэн Удмуртиысь ёзаз пырись. Сергей Захаров Туспуктэм бастэмын http://www.udmgossovet.ru сайтысь  